als_Latn dik_Latn sag_Latn
Trajneri doli sot në një konferencë shtypi me presidentin e FSHF-së, Armand Duka, për të deklaruar zyrtarisht dorëheqjen.
Ai në të njëjtën kohë u ka dërguar një sms të gjithë lojtarëve të kombëtares, duke i falënderuar për bashkëpunimin, si dhe iu ka uruar sukses në të ardhmen, duke shprehur besim se me ta Shqipëria ka një të ardhme të sigurt.
Andi Lila, nga Stambolli, ku po kalon pushimet zbulon sms e trajnerit dhe pranon se e ka pritur me emocion atë. Ai i ka kthyer mesazhin trajnerit, të cilin ka dashur ta ndajë edhe publikisht.
“Mister, sapo e lexova sms, dhe nuk më vjen turp të them që më vjen për të qarë. Nuk më kanë pëlqyer asnjëherë ndarjet!”
“Të falënderoj shumë për gjithçka ke bërë për mua. Më ke ndihmuar të rritem si njeri dhe si lojtar!”
“Realizuat ëndrrën më të madhe të fëmijërisë sime, të luaja në Europian dhe të nderoja vendin tim.”
“Do jesh gjithmonë në zemrën time,” – i është përgjigjur Andi Lila mesazhit që mori nga trajneri Gianni De Biasi, pas lamtumirës së këtij të fundit.
/a.m/
als_Latn als_Latn als_Latn als_Latn als_Latn als_Latn als_Latn mos_Latn